31996D0653
L 295/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 ноември 1996 година
относно оправомощаване на държавите-членки да разрешават временно продажбата на горски репродуктивен материал, който не отговаря на изискванията на Директиви 66/404/ЕИО и 71/161/ЕИО на Съвета
(96/653/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 66/404/EИО на Съвета от 14 юни 1966 г. относно продажбата на горски репродуктивен материал (1), последно изменена с Акта за присъединяване на Австрия, Финландия и Швеция, и по-специално член 15 от нея,
като взе предвид Директива 71/161/EИО на Съвета от 30 март 1971 г. относно външните стандарти за качество за горски репродуктивен материал, продаван в рамките на Общността (2), последно изменена с Акта за присъединяване на Австрия, Финландия и Швеция, и по-специално член 15 от нея,
като взе предвид исканията, подадени от някои държави-членки,
като има предвид, че производството на репродуктивен материал от видовете, установени в приложението, е понастоящем недостатъчно във всички държави-членки, в резултат на което техните изисквания за репродуктивен материал, съответстващ на разпоредбите на Директиви 66/404/ЕИО и 71/161/ЕИО, не могат да бъдат спазени;
като има предвид, че трети страни не са в състояние да доставят достатъчно репродуктивен материал от съответните видове, който може да предостави същите гаранции, както репродуктивният материал от Общността и който съответства на разпоредбите на посочените по-горе директиви;
като има предвид, че следователно държавите-членки следва да бъдат оправомощени да разрешават, за ограничен период, търговията с репродуктивен материал от съответните видове, който отговаря на по-малко строги изисквания, за да покрият недостига на репродуктивен материал, отговарящ на изискванията на Директиви 66/404/ЕИО и 71/161/ЕИО;
като има предвид, че поради генетични причини репродуктивният материал трябва да бъде събран на места за произход в рамките на естествения ареал на съответните видове и най-строгите възможни гаранции трябва да бъдат дадени, за да се осигури идентичността на материала;
като има предвид, освен това, че репродуктивният материал може да бъде маркиран, само ако е придружен от документ, съдържащ определени подробности за въпросния репродуктивен материал;
като има предвид, че всяка от държавите-членки следва освен това да бъде оправомощена да разрешава търговията на своя територия със семена и растения, които отговарят на по-малко строги изисквания по отношение на произхода, както са установени в Директива 66/404/ЕИО, или семена, които покриват по-малко строги изисквания по отношение на специфична чистота, установени в Директива 71/161/ЕИО, ако търговията с такъв материал е била разрешена в другата държава-членка по силата на настоящото решение;
като има предвид, че мерките, предвидени в настоящото решение, са в съответствие със становището на Постоянния комитет за семената и посадъчния материал за земеделието, градинарството и горското стопанство,
ПРИЕ НАСТОЯЩОТО РЕШЕНИЕ:
Член 1
1. Държавите-членки се оправомощават да разрешават търговията на тяхна територия със семена, които не отговарят на изискванията по отношение на произхода в Директива 66/404/ЕИО относно условията, установени в приложение I и при условие че са представени доказателствата, посочени в член 2, по отношение на мястото на произход на семената и височината, на която те са събрани.
2. Държавите-членки се оправомощават да разрешават търговията на тяхна територия с растения, произведени в Общността от посочените по-горе семена.
Член 2
1. Доказателствата, посочени в член 1, параграф 1 и член 4, се считат за представени, когато репродуктивният материал е от категорията „репродуктивен материал с идентифициран източник на произход“, както е дефинирано в схемата на Организацията за икономическо сътрудничество и развитие (OИСР) за контрол на горския репродуктивен материал, намиращ се в международна търговия, или в друга категория, дефинирана в тази схема.
2. Когато схемата на ОИСР, посочена в параграф 1, не се използва на мястото на произход на репродуктивния материал, може да се допусне друго официално доказателство.
3. Когато не може да се представи официално доказателство, държавите-членки могат да приемат друго неофициално доказателство.
Член 3
Държавите-членки сe оправомощават при условията, установени в приложение II, да разрешават търговията на тяхна територия със семена, които не отговарят на изискванията, отнасящи се до специфичната чистота от приложение I към Директива 71/161/ЕИО, при условие че върху документа, изискван в съответствие с член 9 от Директива 66/404/ЕИО има надпис:
„Семена, неотговарящи на стандартите по отношение на специфичната чистота“.
Член 4
Държавите-членки се оправомощават при условията, установени в приложение III, да разрешават търговията на тяхна територия с репродуктивен материал, който не отговаря нито на изискванията по отношение на произхода в Директива 66/404/ЕИО, нито на изискванията, отнасящи се до специфичната чистота в приложение I към Директива 71/161/ЕИО, при условие че:
-
е представено доказателството, посочено в член 2, по отношение на мястото на произход на семената и височината, на които те са били събрани, и
-
върху документа, изискван в съответствие с член 9 от Директива 66/404/ЕИО, има надпис:
„Семена, неотговарящи на стандартите по отношение на специфичната чистота“.
Член 5
Държавите-членки, различни от кандидатстващите държави-членки, също се оправомощават да разрешат, при условията, установени съответно в приложения I, II и III и за целите, търсени от кандидатстващите държави-членки, търговията на тяхна територия със семена и растения, разрешени за продажба по силата на настоящото решение.
Член 6
Разрешенията, предвидени в член 1, параграф 1, членове 3 и 4, доколкото се отнасят до първото пускане на горски репродуктивен материал на пазара на Общността, изтичат на 30 ноември 1997 г. Такива разрешения, доколкото се отнасят до последващо пускане на пазара на Общността, изтичат на 31 декември 1998 г.
Член 7
По отношение на първото пускане на пазара на горския репродуктивен материал, посочен в член 6, държавите-членки уведомяват незабавно Комисията и останалите държави-членки за количествата от такъв материал, отговарящ на по-малко строги изисквания, които са били одобрени за търговия на тяхна територия по силата на настоящото решение.
Член 8
Адресати на настоящото решение са държавите-членки.
Съставено в Брюксел на 11 ноември 1996 година.